**Alkoholio vartojimo įpročių ir dažnumo vertinimas**

Dr. Vita Karpuškienė

*Vilnius universitetas*

*Saulėtekio 9, II korp. kab. 813.*

*vita.karpuskiene@ef.vu.lt*

***Įvadas***

Vilniaus universiteto Ekonomikos ir verslo administravimo fakulteto mokslininkai kartu su Lietuvos Verslo konfederacijos atstovais atliko du tyrimus, kuriuose nagrinėjami alkoholio vartojimo įpročiai Lietuvoje Pirmasis tyrimas atliktas 2016m. Tyrimo metu buvo sudarytas alkoholio vartojimo įpročių tyrimo klausimynas ir atlikta apklausa. Apklausą atliko bendra Lietuvos ir Didžiosios Britanijos visuomenės nuomonės ir rinkos tyrimų kompanija “Baltijos tyrimai” 2016 m. gruodžio 12-22 d. Ši apklausa - tai Lietuvos gyventojų nacionalinė reprezentatyvi apklausą, kurios metu buvo klausiama apie gyventojų įpročius, laisvalaikio leidimą bei alkoholinių gėrimų vartojimą. Iš viso apklaustas 1101

Antrasis tyrimas pakartotinai atliktas 2017m. Jo metu buvo detalizuotas klausimynas, įtraukiant naujus tyrimo aspektus. Apklausą atliko taip pat “Baltijos tyrimai” 2017 metų lapkričio 20 – gruodžio 4. Iš viso apklausta 1120 Lietuvos gyventojų (nuo 15 metų), 117 atrankos taškų. Respondentų atranka: atsitiktinė maršrutinė (pagal gimtadienio taisyklę). Apklausos metodas: asmeninis interviu respondento namuose.

 Abiejuose tyrimuose nagrinėti trys alkoholio vartojimo elgsenos aspektai:

 1) vartojimo dažnumas ir kiekiai. Šioje dalyje siekiant informacijos tikslumo, vartojimo dažnumas buvo vertinamas užduodant klausimus apie paskutinių 12 mėn. vartojimą, o analizuojant suvartoto alkoholio kiekius, klausimai buvo formuluoti apie paskutinės savaitės išgerto alkoholio kiekius.

2) Vartojimo aplinka ir dalyviai.

3) Vartojimo priežastys ir nuostatos.

**1. Alkoholio vartojimo dažnumas ir kiekiai**

**Klausimas:** AR PER PASKUTINIUS 12 MĖN. VARTOJOTE ALKOHOLĮ (Taip/Ne)

2017 metų apklausoje iš 1120 apklaustųjų 60,4 proc. (676) atsakė, kad vartojo alkoholį per paskutinius 12 mėn., 37,1 proc. nevartojo. Lyginant su 2016m apklausa, vartojančiųjų skaičius padidėjo. 3,4 proc. punkto, o negeriančių atitinkamai sumažėjo. Nedidelė dalis (49 respondentai) atsakiusiųjų iš negeriančiųjų perėjo į gėrusiųjų grupę. Tačiau būtų abejotina išvada, kad 2017 metais negeriančiųjų dalis sumažėjo. Taip galėjo atsitikti, nes 2016 metų apklausoje nebuvo nurodytas 12 mėn. laikotarpis. Tikėtina, kad 2016 m. jis galėjo būti suvokiamas, kaip trumpesnis.

Į**žvalga: 2016 ir 2017 metais geriančiųjų ir negeriančiųjų respondentų dalis reikšmingai nepakito.**

**Klausimas** V4 KAIP DAŽNAI VARTOJATE ALKOHOLĮ:

Pav.1pav.2

2017 metais tarp visų gėrusiųjų respondentų, kiekvieną savaitę gėrė 26,5 proc., kartą ar kelis kartus per mėnesį - 41,8, proc. o kelis kartus per metus 30,2 proc.

**Įžvalgos**: 2017 metais nežymiai padidėjo dalis geriančiųjų kiekvieną dieną, tačiau reikšmingiau sumažėjo dalis geriančiųjų kiekvieną savaitę, bet ne kasdien. dažnai, t.y., Taip pat sumažėjo dalis geriančiųjų 2-3 kartus per mėnesį. Tačiau padidėjo rečiau, t.y. geriančiųjų kartą per mėnesį ar kelis kartus per metus geriančiųjų dalis.

**Įžvalga:** Antrasis tyrimas atskleidė kad 2017metais buvo geriama rečiau negu 2016m. . Kiekvieną savaitę geriančiųjų dalis sumažėjo 3,7 proc. punkto. Taip pat sumažėjo kelis kartus per mėnesį geriančiųjų dalis (3,3 proc. punkto) Lietuvos alkoholio vartotojų elgsenos ypatumas pasižymi tuo, kad geriama retai. Lyginant 2017 m. ir 2016m. tyrimo rezultatus, galima konstatuoti, kad Lietuvoje 2016m. buvo geriama retai, o 2017m. dar rečiau t.y., išgertuvių dienų skaičius mažėja. Kiti atlikti tyrimai (2014-15 metais) taip pat patvirtina, kad Lietuvoje alkoholis vartojamas nedažnai, lyginant su kitomis Europos šalimis (RARHA 2016m.)

**Klausimas.** KAIP JŪS MANOTE, AR PER PASKUTINIUS 12 MĖNESIŲ ALKOHOLINIŲ GĖRIMŲ JŪS VARTOJOTE MAŽIAU, DAUGIAU AR TIEK PAT, KIEK IR ANKSČIAU?

2017 m. rezultatai parodė, kad labai nedidelė dalis (4,5 proc.) nurodė, kad gėrė daugiau, 27,9 proc. gėrė mažiau, likusių 63,1 proc. respondentų išgerti kiekiai nepasikeitė.

Siekiant detaliau išsiaiškinti gėrimo įpročius, visi geriantieji priklausomai nuo gėrimo dažnumo ir kiekio buvo suskirstyti į tris grupes: *girtaujantys, reguliariai ir progomis geriantieji respondentai.* Ketvirtojo grupė –negėrusieji .

**Vartotojų grupės**

Į *girtaujančiųjų grupę* pateko asmenys, kurie geria kasdien arba 2-4 kartus per savaitę ir išgeria 20 ir daugiau standartinių vienetų (SAV) alkoholio arba 200gr. gryno alkoholio per savaitę, kas atitinka 6-7 puslitrius alaus arba puslitrį stipriųjų gėrimų arba 2,5 butelio vyno per savaitę. Šią grupę sudaro dažnai ir gausiai geriantys asmenys.

*Reguliarių gėrėjų grupę* sudarė, asmenys vartojantys kiekvieną savaitę, bet išgėrę 10-19 standartinių vienetų alkoholio. Šioje grupėje yra asmenys išgeriantys dažnai, bet negausiai.

*Proginiai vartotojai* – tai respondentai, kurie vartoja alkoholinius gėrimus kartą per mėnesį ar rečiau.

Apklausa atskleidė, kad girtaujančiųjų grupę sudaro 4,2 proc. reguliariai geriančiųjų – 7,7 proc. progomis geriančiųjų – 48,5 proc. ir negeriantys 39,6 proc. visų apklaustųjų.

Pav 3

**Įžvalga:** Lyginant dviejų apklausų rezultatus, Sumažėjo dalis negeriančių ir padidėjo progomis geriančiųjų dalis. Tačiau, kaip minėta, išvada, kad sumažėjo negeriančiųjų dalis būtų abejotina, nes 2016 metų apklausoje nebuvo nurodytas 12 mėn. laikotarpis, atsakant į klausimą apie alkoholio nevartojimą.

**Sociodemografiniai grupių portretai:**

Į girtaujančiųjų grupę pateko 4,2 proc. per paskutinius 12 mėn. gėrusiųjų respondentų. Ją sudaro daugiausia vyrai (87 proc.) Beveik pusė (49 proc.) yra 50 metų ir vyresni. Aktyvaus darbingo amžiaus t.y., 30-49 metų yra 41 proc. .Jaunimo nedaug -10 proc.

Tarp šios grupės respondentų -44 proc. yra kaimo gyventojai, 31 proc. gyvena didžiuosiuose miestuose, o likusieji 25 proc. kituose miestuose. Dauguma respondentų (78 proc.) turi vidurinį išsilavinimą arba jo nebaigę. Aukštesnį arba aukštąjį mokslą baigusių respondentų beveik nėra. Daugiau kaip pusė iš jų nedirba, iš kurių: 35 yra bedarbiai, 17 pensininkai. Užimtieji sudaro 42 proc. ir dirba darbininkiškus ar ūkio darbus. Šeimyninė padėtis yra įvairi: vedusių yra 39 proc. gyvenančių su partneriu (10proc.). Nevedusių yra 17 proc., Šioje grupėje yra didžiausia iš keturių grupių išsiskyrusių arba našlių respondentų dalis– 34 proc. proc.

Šios grupės respondentų pajamos vidutiniškai yra nedidelės. 600 eurų ir mažesnėmis pajamomis disponuoja -38 proc. apklaustųjų, tačiau yra respondentų (26 proc.), kurių pajamos viršija 1000 eurų., Dauguma apklaustųjų (59 proc. ) savo finansinę padėtį įvardina –bloga, ir tik 11 proc. – gera.

 Į reguliariai geriančiųjų grupę pateko 7,7 apklaustųjų. Ją taip pat sudaro daugiausia vyrai (86 proc.) Tačiau joje yra daugiau jaunesnio amžiaus žmonių: 18 proc. iki 29 metų; 28 proc. iki 50metų ir 44 proc. vyresni negu 50 metų Kaimo gyventojai sudaro 31 proc. didmiesčių 46 proc. kitų miestų 23 proc. Aukštesnį arba aukštąjį mokslą baigusių dalis - 35 proc. . Dauguma šios grupės atstovų dirba. Apie ketvirtadalį specialistų arba vadovų pareigose. Nedirbančių yra 16 proc. iš kurių 13 yra pensininkai. Neturinčių darbo beveik nėra. Dauguma jų yra vedę (59proc.) arba turi partnerį (14 proc.) Nevedusių yra 15 proc., išsiskyrusių 8 proc. Šios grupės pajamos vidutiniškai yra aukštesnės, todėl ir savo finansinę padėtį jie vertina palankiau: pusė apklaustųjų įvardina ją , kaip vidutinišką, o 18 proc. gera.

Į progomis geriančiųjų grupę pateko didžiausia dalis apklaustųjų - 48,5 proc. Šioje grupėje didesnę dalį sudaro moterys (54 proc.) Tai yra jauniausio amžiaus respondentai daugiausiai gyvenantys didžiuosiuose miestuose (45 proc.) ir mažiausia dalis kaime (29 proc.) Tai labiausiai išsilavinusi grupė. Didžiausia dalis lyginant su kitomis grupėmis turi aukštąjį arba aukštesnįjį išsilavinimą (58 proc.) Dauguma šios grupės atstovų dirba. Bedarbių ar namų šeimininkių yra 6 proc., pensininkų -17 proc., moksleivių 6 proc. Specialistais arba vadovais dirba (37 proc.) Dauguma jų yra vedę (57proc.) arba turi partnerį (15proc.) Nevedusių yra 15 proc., išsiskyrusių 7 proc. Šios grupės pajamos vidutiniškai yra aukštesnės, todėl ir savo finansinę padėtį jie vertina palankiausiai iš visų grupių: 25 proc. vadina –gera ir 46 proc. vidutiniška.

Į negeriančiųjų grupę pateko 39,6 proc. apklaustųjų. Šioje grupėje dominuoja moterys (67 proc.) Tarp respondentų išsiskiria dvi amžiaus grupės: jaunimas iki 29 metų sudaro 27 proc. ir vyresni negu 50 metų gyventojai -53 proc. Atitinkamai šioje grupėje yra didžiausia dalis 17 proc. moksleivių ir studentų, kurie dar nėra įgyja vidurinio išsilavinimo, bei vyresnieji -jau esantys pensijoje 39 proc.. Bedarbių šioje grupėje nėra daug – 7 proc. Kadangi yra didelė dalis moksleivių ir jaunų žmonių – tai atitinkamai yra 22- proc. dar nevedusių, o vedusieji sudaro 42 proc. Šioje grupėje yra didžiausia dalis našlių -18 proc., išsiskyrusieji 7 proc. Pajamos yra gana nedidelės; iki 600 eurų per mėn. gauna 35 proc., 600-100 eurų -17 proc., virš 1000 eurų – 15 proc. Didelė dalis respondentų (34 proc.) atsisakė nurodyti savo pajamas .Savo finansinę padėtį –bloga- įvardina 44 proc., vidutiniška -37 ir gera - 14 proc. respondentų.

**Įžvalgos:** Lyginant 2017 ir 2016m. tyrimų rezultatų grupėse, matyti, kad per metus sumažėjo, geriančiųjų kiekvieną savaitę ar kelis kartus per mėnesį. Tačiau padidėjo dalis geriančiųjų tik kartą mėnesį ar kelis kartus per metus. Girtaujančiųjų grupėje –įvyko priešingi pokyčiai. Grupę sudaro mažesnė dalis apklaustųjų, tačiau jie 2017 metais gėrė dažniau, t.y., beveik kasdien. Reguliarieji ir proginiai geria rečiau,

**Klausimas** KOKĮ ALKOHOLIO KIEKĮ IŠGĖRĖTE PER PRAĖJUSIĄ SAVAITĘ?

Pav 4 Per savaitę išgerta grynojo alkoholio kiekis (SAV)

2017 metais vidutiniškai vienas geriantis respondentas per savaitę išgėrė 7,1 (71 gr.) standartinius alkoholio vienetus. Tai priskiriama nedidelės rizikos alkoholio vartojimo ribai. Lyginant su 2016 metais šis kiekis sumažėjo. 2017 metais vidutiniškai mažesnį grynojo alkoholio kiekį suvartojo ir girtaujančiųjų bei reguliariai geriančiųjų grupė respondentai Visgi, progomis geriantieji, kurių grupė yra didžiausia per apklausos savaitę vidutiniškai suvartojo grynojo alkoholio daugiau.

1. **Lentelė. Išgerto alkoholio kiekiai per savaitę tūrio vienetais.**

|  |  |  |  |  |  |  |
| --- | --- | --- | --- | --- | --- | --- |
| Gėrimas  | Tūrio vnt.  | **Girtaujantys** | **Reguliariai vartojantys alkoholį** | **Alkoholį vartojantys progomis** | **Viso vnt. 2017m.**  | **Viso vnt. 2016m.**  |
| Silpnas alus  | 0,5l | 166 | 160 | 277 | 615 | 959 |
| Stiprus alus  | 0,5l | 172 | 79 | 57 | 310 |
| Natūralus vynas  | 150ml. | 26 | 68 | 290 | 391 | 570 |
| Sprirituotas vynas | 100ml. | 193 | 17 | 9 | 219 |
| Degtinė  | 40 ml. | 360 | 291 | 526 | 1177 | 1105,3 |
| Likeris  | 40 ml. | 0, | 13 | 80 | 92 |
| Viskis, brendis ir k t.  | 40 ml. | 28 | 170 | 200 | 394 |
| Naminė | 40 ml. | 24 | 26 | 3 | 53 |  |
| Spiritas  | 40 ml. | 91 | 0 | 0 | 91 |  |
| Respondentų skaičius (gėrusieji) |  | 48 | 86 | 543 | 676 | 639 |

**Įžvalga:** Lyginant 2017m. ir 2016m. išgerto alkoholio kiekius (tūrio vienetais) matyti, kad yra tam tikras persiskirstymas tarp gėrimų rūšių: nežymiai sumažėjo išgerto alaus kiekis, padidėjo stipriųjų gėrimų. 2017m į anketą įtraukus naminę ir spiritą, rezultatuose atsispindi jų suvartojimas, kurių nebuvo 2016m. Vartojusių spiritą yra labai nedidelė ir tik girtaujančių grupėje (4 respondentai) tačiau jų išgerti kiekiai yra dideli (viso 3,6 litro) Naminę gėrė visų trijų grupių respondentai (9 resp), tačiau mažesniais kiekiais (apie 2 litus)

Pav. 5. **2017 m. per savaitę išgerto alkoholio struktūra standartiniais alkoholio vienetais**

**Įžvalga:** Susumavus (pav. 1) visų per apklausos savaitęišgertų gėrimų grynojo alkoholio kiekį, matoma, kad didžiausia dalis per savaitę (39 proc.) tenka alui, iš kurių 17 proc. sudaro stiprus ir 22 proc. silpnas alus.Degtinei tenka taip pat didelė dalis grynojo alkoholio. (34proc.).

**2 lentelė. Vieno vartotojo išgertas alkoholio kiekis per savaitę (tūrio vienetais)**

|  |  |  |  |  |  |  |
| --- | --- | --- | --- | --- | --- | --- |
| Gėrimas  | Tūrio vnt.  | **Girtaujantys** | **Reguliariai vartojantys alkoholį** | **Alkoholį vartojantys progomis** | **Viso vnt. 2017**  | **Viso vnt. 2016**  |
| Silpnas alus  | 0,5l  | 3,46 | 1,86 | 0,51 | 0,91 | 1,5 |
| Stiprus alus  | 0,5l  | 3,58 | 0,92 | 0,10 | 0,46 |
| Natūralus vynas  | 150ml.  | 0,54 | 0,79 | 0,53 | 0,58 | 0,89 |
| Sprirituotas vynas  | 100ml.  | 4,02 | 0,20 | 0,02 | 0,32 |
| Degtinė  | 40 ml. | 7,50 | 3,38 | 0,97 | 1,74 | 1.73 |
| Likeris  | 40 ml.  | 0,00 | 0,15 | 0,15 | 0,14 |
| Viskis  | 40 ml. | 0,58 | 1,98 | 0,37 | 0,58 |
| Naminė | 40 ml.  | 0,50 | 0,16 | 0,01 | 0,08 |  |
| Spiritas  | 40 ml. | 1,90 | 0,00 | 0,00 | 0,13 |  |
|  Respondentų skaičius |   | 48 | 86 | 543 | 676 |  |
|  |  |  |  |  |  |  |

**Įžvalga:** Nagrinėjant per savaitę vieno geriančiojo išgertų alkoholinių gėrimų tūrio vienetais lyginant su 2016 metais matona, kad sumažėjo išgerto alaus, tačiau padidėjo stipriųjų gėrimų kiekiai. Girtaujančiųjų grupėje matomas ir spirito vartojimas.

**Pav 6**

**Įžvalga.** Išnagrinėjus vartotojų grupių gėrimų struktūrą atsisžvelgiant į grynojo alkoholio kiekį, matome, kad girtaujantieji svaiginasi daugiausia degtine, stirpiu, ar silpnesniu alumi ir spirituotu vynu.

Reguliariai geriantieji daugiausiai vartoja degtinę, silpną alų bei konjaką, viskį irk t., tačiau jų išgeriamas kiekis yra gerokai mažesnis. Jie beveik nevartoja spirituoto vyno, naminės, o taip pat negeria skiesto spirito.

Progomis vartojantieji geria degtinę, silpną alų ir natūralų vyną. ,

Analizuojant išgerto grynojo alkoholio kiekio pasiskirstymą tarp geriančiųjų išsiskiria girtaujančiųjų grupė, kuri suvartoja labai didelį alkoholio kiekį. (pav. 7)

Girtaujančiųjų grupė, kuri sudaro 7 proc. nuo visų geriančiųjų per apklausos savaitę išgėrė daugiau negu ketvirtadalį (26 proc.) viso alkoholio kiekio. Reguliariai geriantieji, kurių grupė yra beveik dvigubai didesnė, išgėrė panašų kiekį alkoholio (27 proc.) Progomis geriantys respondentai, sudarantys 80 proc. visų geriančiųjų išgėrė mažiau negu pusę (48 proc.) viso alkoholio.

**Pav. 7**

**Įžvalgos.** 60 proc. visų geriančiųjų išgėrė nedaugiau, kaip 4 SAV per savaitę; 80 proc. geriančiųjų neviršijo 7 SAV , t.y, Mažiau negu 10 proc. geriančiųjų viršijo rizikingą alkoholio kiekio ribą, o 5 proc. viršijo ją net kelis kartus. Išgerto alkoholio kiekio skaičiuojant SAV pasiskirstymas tarp geriančiųjų 2017 metais tapo dar netolygesnis, lyginant su 2016m. 10 proc. geriančiųjų išgeria beveik 40 proc. alkoholio.

**Klausimas** AR PER PASKUTINIUS 12 MĖNESIŲ JUMS PASITAIKĖ TOKIŲ ATVEJŲ, KAI JŪS VIENOS PROGOS METU PER DIENĄ IŠGĖRĖTE DIDESNĮ KIEKĮ ALKOHOLIO - TOKĮ KIEKĮ, KOKS NURODYTAS KORTELĖJE(6 SAV) ?

Pav. 7

Daugelis alkoholio vartojimo tyrimų pastebi, kad alkoholis vartojamas Lietuvoje retai, tačiau gausiai. Sunkieji arba besaikiai išgertuvių išgertuvių epizodais laikomas tuomet, kai vienos progos metu išgeriama daugiau negu 60 ml. grynojo alkoholio. Toks klausimas buvo užduotas apklausos metu. 39 proc. visų geriančiųjų nurodė, kad per paskutinius 12 mėn. tokių išgertuvių epizodų nėra buvę. 39 proc. nurodė, kad toks kiekis išgeriamas kelis kartus per metus švenčių progomis. 5 proc. geriančiųjų tokius kiekius išgeria dažniau negu kartą per savaitę

**Įžvalgos:** Girtaujančiųjų grupėje pertekliniai išgertuvių epizodai vyksta beveik kiekvieną savaitę, 40 proc. tokius kiekius išgeria beveik kasdien.

Tarp reguliariai geriančiųjų apie 10 proc. viršija 6 SAV ribą kiekvieną savaitę, 30 proc. tai nutinka kartą ar dažniau per mėnesį, 44 proc. tik per šventes.

46 proc. geriančiųjų progomis, neviršijo nė karto per 12 mėn. 6SAV. Ribos. Visgi 40 proc. tai nutinka kelis kartus per metus švenčių progomis. 10 proc. tokiose išgertuvėse dalyvauja kiekvieną mėnesį.

Tyrimas atskleidė, kad visos grupės švenčių metu piktnaudžiauja alkoholiu. Švenčimo kultūra – labai svarbus dalykas mažinant alkoholio vartojimą.

**1. Alkoholio vartojimo aplinka**

**Aušrytė Rastenienė**

***Klausimas*** SU KUO JŪS VARTOJATE ALKOHOLINIUS GĖRIMUS?

Girtaujantys ir reguliariai geriantys nurodė, kad alkoholį vartoja vieni (17,9% ir 10,6%

 atitinkamai) ir su kartu gyvenančiais (apie 22 %), progomis geriantys vieni ar su kartu gyvenančiais vartoja 2,8% ir 11,1% atitinkamai.

Su draugais, kaimynais ir bendradarbiais dažniausiai alkoholį vartoja geriantys progomis (84,1%), girtaujantys ir reguliariai vartojantys tai daro rečiau (59,4% ir 67,4% atitinkamai).

Rytais girtaujančių tarpe net 36,9% vartoja alkoholį dažnai, kartais jį vartoja ir reguliariai geriantys (apie 39%), geriantys progomis net 90 % nurodė, kad niekada rytais negeria, tačiau tarp girtaujančių tokių yra tik 24,2 %, o reguliariai geriančių – 58,8 %.

**Klausimas** KOKIOSE VIETOSE PER PASKUTINIUS 12 MĖNESIŲ JŪS VARTOJOTE ALKOHOLINIUS GĖRIMUS

Dauguma apskritai geria namuose, tačiau girtaujantys ir reguliariai geriantys tai daro dažniau (94,6% ir 97,5% atitinkamai) nei progomis geriantys (86,7%).

Baruose ir kavinėse alkoholio vartojo dažniausiai progomis geriantys - 42,9%, reguliariai vartojantys alkoholį - 33,5%, girtaujantys – tik 23,2%.

Atviroje vietoje daugiausia nurodė alkoholį vartojantys girtaujantys asmenys - 24,4%, reguliariai vartojantys alkoholį viešose vietose ir renginių metu nurodė 10 %. Renginių metu girtaujantys nurodė vartoję 8,5 %, kai progomis geriantys tik 5,6 ir 5,8 % atitinkamai vartojo viešoje vietoje ar renginių metu.

Kadangi tyrime buvo klausiama apie alkoholio vartojimą per metus, tai girtaujančių 3,7% nurodė gėrę darb, o progomis geriančių tarpe nurodė darbe vartoję 1,8%.

**Įžvalgos :** Taigi, kaip ir RARHA tyrime, kuris buvo atliktas 2015 m. dažniausiai geriama namuose – buitinis alkoholizmas. Didžiausias procentas geriančiųjų savo namuose yra girtaujančių grupėje.

Lietuvoje baruose ir restoranuose per paskutinius 12 mėn. gėrė 40 proc. visų alkoholį vartojančių apklaustųjų. Girtaujantys ir reguliariai geriantys restoranuose lankosi retai.

Viešose vietose ir renginių metu Lietuvoje vartoti alkoholį nėra labai populiaru (7,6 ir 6,5 % atitinkamai), tačiau viešose vietose girtaujantys nurodė alkoholį vartoję dažniausiai, tačiau tai netaikoma alkoholio vartojimui renginių metu.

Tačiau priešingai nei RARHA tyrime tik 13,3 % visų gėrusiųjų respondentų, nurodė, kad paskutinių 12 mėn. metu yra vartoję alkoholį su šeimos nariais. Tačiau tarp girtaujančių ir reguliariai geriančių tokių atsakymų gerokai daugiau. Beveik visi geriantieji respondentai pažymėjo, kad per paskutinius metus yra gėrę su draugiais, pažįstamais ir kolegomis (vidutiniškai 80,3 %).

Apie 4,8 %. respondentų nurodė, kad per paskutinius metus gėrė vieni. Ypač daug tokių buvo tarp girtaujančių. Rytinis gėrimas būdingas girtaujantiems ir mažiau – reguliariai geriantiems.

**3) Alkoholio vartojimo kontekstas bei priežastys. Požiūriai į valdžios siūlomą priemonių kompleksą**

|  |  |  |  |  |  |
| --- | --- | --- | --- | --- | --- |
|  | Girtaujantys | Reguliariai vartojantys alkoholį | Alkoholį vartojantys progomis | Nevartojantys alkoholio | Viso |
| Kasdien | 2,6 | 2,6 | 8,2 | 7,3 | 7,2 |
| 2-3 k. per sav. | 6,6 | 9,2 | 15 | 15,5 | 14,4 |
| Kartą per sav.  | 4,3 | 13,4 | 10,7 | 9,9 | 10,3 |
| 2-3 kart. Per mėn. | 5,6 | 3 | 7 | 6 | 6,2 |
| Kartą per mėn. | 5,2 | 1,8 | 4,2 | 3,5 | 3.8 |
| Kelis kartus per metus ir rečiau | 3,5 | 5 | 9,6 | 1,6 | 5,8 |
| Niekada | 72,2 | 61,3 | 44,2 | 55,2 | 51,1 |
| Nežino, neatsakė | 0 | 3,7 | 1,1 | 1,1 | 1,3 |

Lentelė Nr. Vartotojo elgsena: sportavimo dažnumas ( proc.).

Išaiškėja bendra tendencija: kuo daugiau žmogus linkęs vartoti alkoholį, tuo mažiau sportuoja. Didesnė pusė (55,2proc.) nevartojančių alkoholio greičiausiai dėl pensijinio amžiaus ar sveikatos problemų sporto nepraktikuoja niekada. Iki ketvirtadalio nevartojančių alkoholio arba jį vartojančių tik progomis sportuoja kasdien arba 2-3 kart per sav., t.y. galėtume teigti, kad intensyvus sportavimas profilaktiškai padeda atsispirti alkoholio vartojimo pagundoms.

|  |  |  |  |  |  |
| --- | --- | --- | --- | --- | --- |
|  | Girtaujantys | Reguliariai vartojantys alkoholį | Alkoholį vartojantys progomis | Nevartojantys alkoholio | Viso |
| Tokio užsiėmimo neturi | 38,1 | 34,3 | 27,5 | 25,4 | 27,7 |
| Turi ir užsiima kartu su draugais | 17,5 | 33,7 | 26,7 | 31,8 | 28,9 |
| Turi ir užsiima tuo vienas | 34,7 | 29,8 | 42 | 37,7 | 39 |

Lentelė Nr. 2. Vartotojų pasiskirstymas pagal pastovų, mėgstamą laisvalaikio užsiėmimą (proc.).

Didžiausia dalis (daugiau nei trečdalis) girtaujančių bei reguliariai vartojančių alkoholį tiriamųjų neturi mėgstamo laisvalaikio užsiėmimo. Turi laisvalaikio mėgstamą užsiėmimą ir užsiima tuo vienas taip pat daugiau nei trečdalis girtaujančių bei nevartojančių alkoholio apskritai. Galima teigti, jog laisvalaikio panaudojimo konstruktyvumas bei įsijungimas į tokią pastovią veiklą kartu su draugais padeda mažiau vartoti alkoholio ir tapti nuo jo priklausomam.

|  |  |  |  |  |  |
| --- | --- | --- | --- | --- | --- |
|  | Girtaujantys | Reguliariai vartojantys alkoholį | Alkoholį vartojantys progomis | Viso | Viso |
| Tokia šventimo kultūra Lietuvoje | 43,8 | 53,4 | 46,5 | 47,2 | 27,7 |
| Nenoras išsiskirti iš aplinkinių | 39,9 | 26,3 | 21,9 | 23,7 | 28,9 |
| Mėgavimiąsis skoniu | 61,1 | 55,9 | 55 | 55,6 | 39 |
|  Reklama formuoja tokį elgsenos būdą | 18,3 | 18 | 11 | 12,4 |  |
| Dėl asmeninių problemų | 62,6 | 25,7 | 9,3 | 15,2 |  |
| Dėl darbo/nedarbo problemų | 50,6 | 26,6 | 6,8 | 12,4 |  |
| Dėl streso, siekiant atsipalaiduoti | 71,2 | 51,6 | 24,8 | 31,4 |  |
| Dėl dvasinės tuštumos-nemtant gyvenimo prasmės | 54,4 | 25,5 | 5,9 | 11,8 |  |
| Dėl neturėjimo ką veikti | 44,7 | 16,9 | 7,4 | 11,3 |  |

Lentelė Nr.3. Alkoholio vartojimo priežastys (proc.).

Aiškinantis alkoholio vartojimo priežastis pastebima bendros ir specifinės atskiroms vartotojų grupėms tokio vartojimo priežastys.

Visos alkoholio vartotojų kategorijos, o ypač “progomis bei reguliariai vartojantys alkoholį” dažnaiausiai tai daro dėl “mėgavimosi skoniu”. Pastarųjų grupių nurodant alkoholio vartojimo priežastis taip pat išskiriama- “tokia šventimo kultūra Lietuvoje”.

Tiriamųjų grupėje, kur žmonės linkę labiausiai vartoti alkoholį, aiškėja tendencija tai daryti dėl “streso siekiant atsipalaiduoti, asmeninių problemų, dvasinės tuštumos” ir pan.

|  |  |  |  |  |  |
| --- | --- | --- | --- | --- | --- |
|  | Girtaujantys | Reguliariai vartojantys alkoholį | Alkoholį vartojantys progomis | Nevartojantys alkoholio | Viso |
| Taip, abu dažnaiišgeria / išgerdavo | 24,4 | 14,7 | 7,1 | 4,2 | 7,3 |
| Taip, tik vienas iš tėvų dažnai išgeria / išgerdavo | 39 | 36,3 | 30,6 | 27,5 | 20,1 |
| Ne | 34 | 47,6 | 58,4 | 62,3 | 58,1 |
| Nežino, neatsakė | 2,6 | 1,4 | 4 | 6 | 4,5 |

Lentelė Nr. 4. Tėvų alkoholio vartojimo tendencijos (proc.).

Kuo labiau žmonės linkę vartoti alkoholį, tuo dažniau jie pripažįsta, kad abu arba bent vienas iš tėvų dažnai išgeria (išgerdavo): girtaujančiųjų kategorijoje tokių asmenų yra beveik du trečdaliai (63,4proc.), o reguliariai vartojančiųjų-daugiau nei pusė (51proc.). Pastebima akivaizdi paveldimumo ar artimosios aplinkos faktorių įtaka alkoholio vartojimui.

|  |  |  |  |  |  |
| --- | --- | --- | --- | --- | --- |
|  | Girtaujantys | Reguliariai vartojantys alkoholį | Alkoholį vartojantys progomis | Nevartojantys alkoholio | Viso |
| Tikrai, greičiau taip | 77,8 | 86,3 | 86,6 | 97 | 90,4 |
| Tikrai, greičiau ne | 14,5 | 9,3 | 8,8 | 0,9 | 5,9 |
| Neatsakė | 7,7 | 4,4 | 4,6 | 2,1 | 3,7 |

Lentelė Nr. 5 Požiūriai į alkoholio daromą žalą (proc.).

Visos tiriamųjų grupės didžia dalimi sutinka (vidut. 90proc.), kad alkoholis, jo vartojimas, daro žalą žmogui.

Kuo mažiau žmogus alkoholio vartoja, tuo labiau yra linkęs sutikti su teiginiu apie alkoholio daromą žalą. Dalis girtaujančiųjų (14,5proc.) taip nemano greičiausiai dėl psichologinės gynybos. Nuomonė apie alkoholio daromą žalą gali sąlygoti mažesnį jo vartojimą.

|  |  |  |  |  |  |
| --- | --- | --- | --- | --- | --- |
|  | Girtaujantys | Reguliariai vartojantys alkoholį | Alkoholį vartojantys progomis | Nevartojantys alkoholio | Viso |
| Tikrai, greičiau taip | 78,9 | 89,5 | 94,9 | 92,6 | 92,9 |
| Tikrai, greičiau ne | 8,8 | 8 | 3,4 | 3,9 | 4,2 |
| **Neatsakė** | 12,2 | 2,4 | 1,6 | 3,5 | 2,9 |

Lentelė Nr. 6. Informacijos apie alkoholio daromą žalą pakankamumas (proc.).

Didžioji dalis tiriamųjų (vidut. 92,9proc.) mano, jog turi pakankamai informacijos apie alkoholio daromą žalą. Informacijos (ypač kai neaiški jos kokybė) turėjimas apie alkoholio žalą nevisada sąlygoja vartojimo įpročius.

|  |  |  |  |  |  |
| --- | --- | --- | --- | --- | --- |
|  | **Girtaujantys** | **Reguliariai vartojantys alkoholį** | **Alkoholį vartojantys progomis** | **Nevartojantys alkoholio** | Viso |
| **Taip, žinau apie tai, bet nepakankamai** | 12,0 | 21,7 | 26,8 | 24,0 | 24,7 |
| **Nieko apie tai nežinau - girdžiu pirmą kartą** | 81,1 | 56,6 | 47,7 | 54,9 | 52,6 |
| Neatsake | 1,5 | 10,1 | 6,1 | 6,5 | 6,4 |

Lentelė Nr.7. Informuotumas apie kontroliuojamą alkoholio vartojimą (proc.).

Didesnė dalis tiramųjų nieko nežino apie kontroliuojamą alkoholio vartojimą arba girdi apie tai pirmą kartą. Tik apie ketvirtadalis alkoholį vartojančių progomis (26,8proc.) ar apskritai nevartojančių (24proc.) žino apie tai, bet ir tai nepakankamai. Taigi ši tendencija tarsi paaiškina, kad apskritai tiriamųjų informuotumas apie alkoholio vartojimą, tokio vartojimo eigą bei pasekmes yra labiau fragmentinis nei išsamus.

|  |  |  |  |  |  |
| --- | --- | --- | --- | --- | --- |
|  | **Girtaujantys** | **Reguliariai vartojantys alkoholį** | **Alkoholį vartojantys progomis** | **Nevartojantys alkoholio** | **Viso** |
| Taip, greičiau taip | 56,5 | 73,7 | 89,4 | 60,2 |  75,2 |
| Tikrai, greičiau ne | 36,9 | 17,3 | 5,7 | 25,6 | 15,8 |
| Neatsakė  | 6,7 |  9,0 | 4,9 | 14,2 | 9,0 |

Lentelė Nr.8. Kultūringo gėrimo koncepcijos priimtinumas (proc.).

Visoms tiriamųjų grupėms yra greičiau priimtinas kultūringas alkoholio vartojimas, kai alkoholiniai gėrimai yra derinami su maistu, saikingai jais mėgaujamasi bei vartojama išskirtinėmis progomis ar švenčių metu. Kategoriškai labiau nepriimtinumą išreiškė labiausiai girtaujantys-36,9 proc. bei nevartojantys alkoholio-25,6 proc. tiriamųjų. Tokią vienodą netoleranciją greičiausiai sąlygoja skirtingas minimų tiriamųjų grupių gyvenimo būdas bei skirtingos priežastys, kai vieni radikaliai nepritaria bet kokiam vartojimui, o kiti radikaliai vartoja beveik kasdien.

Į valdžios priemonių kompleksą, nukreiptą prieš alkoholio vartojimą, reaguojama nevienodai. Priešiškiausiai reaguoja girtaujančių bei reguliariai geriančių grupių atstovai. Dalinai prie jų prisijungia ir vartojantys progomis alkoholį. Jie sutinka su žemiau išvardintais teiginiais labiausiai:

**„Alkoholis yra toks pat produktas, kaip ir kiti, todėl nereikalingi specialūs apribojimai“; „Suaugę žmonės yra pakankamai atsakingi ir suvokia alkoholio daromą žalą“.**

 Drastiškų draudimų šalininkų, (alkoholio kainų didinimo ir pan.) daugiausia yra nevartojančių alkoholio vartotojų grupėje. Bendra tendencija yra tokia: kuo mažiau žmogus linkęs vartoti alkoholio, tuo labiau sutinka su teiginiais, jog alkoholio vartojimo kontrolę galima prisiimti ne sau, bet deleguoti valdžios institucijom (išimtis-proginiai vartotojai):

**„Valdžios institucijos turi rūpintis ir apsaugoti žmones nuo alkoholizmo“;**

**„ Siekiant sumažinti alkoholio vartojimą, alkoholio prekybos vietų skaičius turi būti mažinamas“ ;**

**„Alkoholinių gėrimų kainas būtina didinti, siekiant mažinti alkoholio vartojimą“;**

**„Švietimas ir viešas informavimas yra svarbiausia priemonė mažinant alkoholio vartojimą“;**

**„Spausdinti įspėjimai apie alkoholio daromą žalą turi būti pateikiami ant gėrimų pakuočių“**

**Įžvalgos:** Dauguma įvairių kategorijų alkoholio vartotojų ir dalis nevartojančiųjų mano, kad šio produkto vartojimą gali sąlygoti tokia šventimo kultūra Lietuvoje, matomi imitaciniai pavyzdžiai artimojoje tėvų aplinkoje, skoninės produkto savybės, o alkoholio derinimas su maistu -pakankamai įprastas, beveik norminis dalykas. Intensyvesnį alkoholio vartojimą labiau sąlygoja dvasinių-psichologinių ir socialinių problemų visuma, kurios rate dažnai atsiduria vartotojas. Mažesnį alkoholio vartojimą ar jo nevartojimą teigiamai sąlygoja periodiškas pakankamai dažnas sportavimas, mėgstamos, konstruktyvios laisvalaikio veiklos su draugais turėjimas.

Dauguma tiriamųjų pažymi, jog turi pakankamai informacijos apie alkoholio daromą žalą ilgainiui jį vartojant, tačiau informuotomas nėra vienalytis:

žinojimas nevisada sąlygoja jo mažesnį vartojimą, ypač, kai asmuo tampa nuo produkto labiau priklausomas; gyventojai visai nežino arba žino nepakankamai apie kontroluojamą alkoholio vartojimo kultūrą- tokiu būdu neturi pakankamai informacijos apie savo asmeninę situaciją /priklausomybės laipsnį nuo produkto/.

Valdžios priemonių kompleksas siekiant mažinti alkoholio vartojimą didžia dalimi yra orientuotas į visiškai nevartojančių alkoholio žmonių grupę, o ne į savarankiškai sprendimus galinčias priimti piliečių kategorijas.

**Priedas**

Lentelė 1. Alhokolio kiekio vienetai

|  |  |  |  |  |
| --- | --- | --- | --- | --- |
| Gėrimai  | Tūris | Gėrimo tara | kiekis | SAV |
| Silpnas alus (iki 6%)  | 0,5 l  | Butelis/bokalas |  | 2 |
| Stiprus alus (virš 6%)  | 0,5 l  | Butelis/bokalas |  | 3 |
| Sidras, kokteiliai  | 0,5 l  | Skardinė/bokalas |  | 2 |
| Natūralus vynas, šampanas  | 150 ml  | Taurė |  | 1,4 |
| Spirituotas vynas  | 100 m1 | Taurė |  | 1,4 |
| Likeris, trauktinė  | 40 ml | Taurelė |  | 2 |
| Viskis, brendis, tekila, romas, konjakas ir pan.  |  40 ml  |  Taurelė |  | 1,6 |
| Degtinė  |  40 ml  |  Taurelė |  |  1,6 |
| Samagonas |  40 ml.  |  Taurelė |  |  1,6 |
| Spiritas, pilstukas  |  40 ml.  |  Taurelė |  |  1,6 |

Pasaulio Sveikatos organizacija alkoholio vartojimą pagal rizikingumą suskirsto į tris lygius:

* saikingas vartojimas: vyrams iki 2 SAV t.y., 20 gramų gryno alkoholio per dieną arba per savaitę vyrams iki 14, moterims iki 8 gėrimų ( SAV) per savaitę;
* besaikis vartojimas (binge drinking), vyrams 50gr. arba 5 ir daugiau SAV, moterims 40gr grynojo alkoholio arba 4 SAV vienos progos metu. Šis kiekis - tai išgertų alkoholio vienetų skaičius, kai pasiekiama arba viršijama šalies įstatymais nustatoma alkoholio koncentracijos kraujyje riba (Lietuvoje 0,4 promilės);
* Rizikingai gausių išgertuvių epizodai (heavy episodic drinking) tai 60 gramų gryno alkoholio t.y., 6 ir daugiau SAV vienos progos metu.